การเปลี่ยนชื่อจาก Facebook เป็น Meta ทำให้เกิดกระแสความสนใจใคร่รู้ต่อโลกเสมือนจริงมากยิ่งขึ้น ไม่ว่าจะเป็น Decentraland หรือ Sandbox ก็ตามที แม้ว่าอาจต้องใช้เวลาอีกสักเล็กน้อยในการผลักดันคำว่า “Metaverse” ให้ก้าวเข้าสู่กระแสหลักอย่างเต็มตัว แต่อย่างไรก็ตาม Metaverse Land หรือที่ดินเสมือนจริงนั้นก็ได้กลายเป็นหนึ่งในสินค้าโภคภัณฑ์ยอดนิยมในพื้นที่ของตลาดคริปโตแล้วเป็นที่เรียบร้อย อีกทั้งมันยังคงสร้างสถิติยอดขายและราคาของ NFT ที่เพิ่มสูงขึ้นอย่างต่อเนื่อง อย่างไรก็ตามสิ่งที่ Metavesre ทำได้ในขณะนี้เป็นเพียงเศษเสี้ยวของศักยภาพที่แท้จริงของมันเท่านั้น นับตั้งแต่การสร้างอสังหาริมทรัพย์บนที่ดินเสมือนจริงไปจนถึงการสร้างผลตอบแทนผ่านการเก็บค่าโฆษณา ซึ่งถือได้ว่าความเป็นไปได้ของการมีปฏิสัมพันธ์ต่อ Metaverse แทบไม่มีจุดสิ้นสุดเลยก็ว่าได้
ณ วันนี้อีเว้นท์ต่าง ๆ ของ Metaverse กำลังกลายเป็นสิ่งที่พบเห็นได้บ่อยครั้งในโลกของคริปโต ซึ่งอีเว้นท์เสมือนจริงใด ๆ ก็ตามใน Metaverse จะช่วยให้เหล่าศิลปิน ผู้ผลิต และแบรนด์ต่าง ๆ สามารถอวดโฉมผลงานและผลิตภัณฑ์ของตนเองต่อผู้คนทั่วโลกนับล้านได้อย่างไร้พรมแดน นอกจากนั้นแล้วที่ดินเสมือนจริงยังสามารถใช้เป็นสถานที่สำหรับการจัดแสดงงานศิลปะ NFT หรือสถานที่สำหรับเกมที่ใช้เทคโนโลยี Blockchain (Blockchain Gaming) ด้วยเช่นเดียวกัน ดังนั้นอีเว้นท์เสมือนจริง ที่ดินเสมือนจริง และ Metaverse เองจะยังคงได้รับความนิยมเพิ่มขึ้นอย่างต่อเนื่องแน่นอน